સામગ્રી: ચાલુ નાણાકીય વર્ષમાં પ્રથમ ત્રિમાસિક ગાળામાં વિકાસદર 5 ટકા સુધી પહોંચ્યા બાદ અને ઑટો સૅક્ટરમાં ભારે સુસ્તી બાદ સરકારે કેટલાક ઉપાયોની જાહેરાત કરી છે.

સરકારનું કહેવું છે કે અર્થતંત્રમાં સુસ્તી છે અને તેના નિરાકરણ માટે તમામ ઉપાય કરાઈ રહ્યા છે, જ્યારે કેટલાક અર્થશાસ્ત્રીઓ માને છે કે અર્થતંત્રમાં મંદી આવી ચૂકી છે, વિકાસદર નકારાત્મક થઈ ચૂક્યો છે.

પરંતુ સરકાર અને અન્ય અર્થશાસ્ત્રીઓ આ પરિસ્થિતિને અર્થતંત્રની સુસ્તી ગણાવી રહ્યા છે. 

પંજાબ ઍન્ડ મહારાષ્ટ્ર કૉ-ઑપરેટિવ બૅન્ક લિમિટેડ પર લેવડદેવડ અંગે આરબીઆઈએ અંકુશ લાદી દીધો છે, ત્યાર બાદથી જ બૅન્કના ગ્રાહકો પરેશાન છે.

બે દિવસ પહેલાં એચડીએફસી બૅન્કના ચૅરમૅન દીપક પારેખે કહ્યું હતું કે સિસ્ટમમાં સામાન્ય માણસની બચતની સુરક્ષા માટે કોઈ ઉપાય નથી.

સતત વધી રહેલી બૅન્કોની એનીપીએ અને સરકારની તરફથી આ એનપીએ માફ કરવાના કારણે બૅન્કો પરનું દબાણ વધી ગયું છે.

આવી પરિસ્થિતિમાં સામાન્ય માણસ બૅન્કોને લઈને થોડા ચિંતિત છે.

પરંતુ વિશ્વ અને દેશમાં જે આર્થિક પરિસ્થિતિ છે, એની સામાન્ય માણસના જીવન પર કેવી અસર પડશે. વાંચો આર્થિક બાબતોના જાણકાર આશુતોષ સિંહાના સંક્ષિપ્ત વિચાર...

હાલ અર્થતંત્રની પરિસ્થિતિ શું છે?

સૌથી પહેલાં તો એ સમજવું જરૂરી છે કે આ જે પરિસ્થિતિ છે તે એવી નથી કે ભારતની અર્થવ્યવસ્થા હવે સંપૂર્ણપણે ધરાશાયી થવા લાગી છે, પરંતુ એટલું તો જરૂર છે કે અર્થતંત્રનો વૃદ્ધિદર ઘટી ગયો છે.

પહેલાં જ્યાં આપણે લગભગ સાડા છ કે સાત ટકાના દરે વિકાસ સાધી રહ્યા હતા, હવે આ વિકાસદર ઘટીને 5 ટકાના આસપાસ  થઈ ગયો છે.

બીજું કે આ કોઈ નવી વાત નથી. આવું પહેલાં પણ બની ચૂક્યું છે.

જાન્યુઆરીમાં જ્યારે રોજગારીના આંકડાનો રિપોર્ટ આવ્યો ત્યારે સરકારે ચૂંટણીના કારણે એ રિપોર્ટને માનવાનો ઇન્કાર કરી દીધો.

પરંતુ દેખીતું છે કે લોકો પાસે નોકરીઓની કમી છે. આ વાતને કોઈ જ નકારી શકે એમ નથી, પરંતુ આ કયા સ્વરૂપે દેખાઈ રહ્યું છે એ સમજવું જોઈએ.

તેમાં એક પક્ષ કંપનીઓનો છે અને બીજો પક્ષ સામાન્ય કામદારનો. જે સંગઠિત અને અસંગઠિત બંને ક્ષેત્રમાં છે.

કંપનીઓ માટે અર્થશાસ્ત્રી સૌથી અગત્યના કોર સૅક્ટર ડેટા પર નજર રાખે છે. તે જીડીપીનો લગભગ 38 ટકા ભાગ હોય છે.

આ ડેટામાં પેટ્રોલિયમ, ઇલેક્ટ્રિસિટી અને માઇનિંગ વગેરે ક્ષેત્ર સામેલ હોય છે. એ ઉત્પાદન કરનાર કંપનીઓ તેનો વપરાશ કરે છે.

દર મહિને તેના આંકડા આવે છે અને તેનાથી એ સ્પષ્ટ છે કે આ ક્ષેત્ર...\nઅગાઉની સામગ્રીનો સારાંશ નીચે મુજબ કરી શકાય છે:
આર્થિક મોરચે ભારત માટે ખરાબ સમાચાર આવવાનો સિલસિલો અટકવાનું નામ નથી લઈ રહ્યો. ચાલુ નાણાકીય વર્ષમાં ઘણાં સેક્ટરમાં પડતી બાદ વિશ્વબૅન્કે પણ ભારતીય અર્થતંત્રના વૃદ્ધિદરનું અનુમાન છ ટકા કરતાં પણ ઘટાડી દીધું છે.